cyanic-selkie/wikianc huggingface dataset:
Լեռնանցք (գյուղ)
Պատմամշակութային հուշարձաններ
Գյուղի կենտրոնում է գտնվում բնական սառնորակ աղբյուր, որ «Ժամի աղբյուր» է կոչվում և գտնվում է «Սուրբ Մինաս» եկեղեցու հարևանությամբ։ Ըստ լեռնանցքցիների նախնիների վկայության, հենց այս աղբյուրն էլ հիմք է դարձել այս տեղանքում բնակատեղի հիմնելու գործին։ Այդ աղբյուրը միաժամանակ համարվում է 1988 թ.–ի երկրաշարժի զոհերի և Ղարաբաղյան ազատամարտում զոհված համագյուղացիներ Փայլակ Վարդանյանի և Հենզել Պետրոսյանի հիշատակը հավերժացնող հուշարձան՝ համապատասխան խաչքարով և ազատամարտիկների պատկերներով։ Երկրաշարժի հետևանքով գյուղը հիմնահատակ ավերվեց՝ խլելով 65 մարդու կյանք։ Գյուղի միջով է հոսում լեռնային աղբյուրներից գոյացած առուն, որը ամռան տապին ջուր է տալիս դաշտերին ու այգիներին։
Գյուղապետարանի ու համագյուղացի ոստիկանության գնդապետ Վաղարշակ Վարդանյանի միջոցներով կառուցվել է երկրաշարժի զոհերի հիշատակը հավերժացնող խաչքար–հուշարձան համալիրը։ Իսկ 1975 թ. կառուցվել է հուշարձան–կոթող՝ նվիրված 1941-1945 թթ. գյուղից Հայրենական պատերազմում զոհված 75 մարդկանց։ Գյուղի եկեղեցին՝ Սուրբ Մինասը կառուցվել է 1850–ական թվականներին, իսկ գմբեթ–զանգակատունը 1910 թ.–ին։ Այս տվյալները պահպանվել են եկեղեցու սյունագագաթների բաձիկներին և գմբեթի կամարին։ Եկեղեցին խորհրդային տարիներին ծառայել է որպես կոլտնտեսության հացահատիկի պահեստ 1988 թ. երկրաշարժի հետևանքով ամբողջ գյուղը, այդ թվում նաև եկեղեցին հիմնահատակ ավերվեց։ Բնակիչների հանգանակություններով վերականգնեցին եկեղեցու պատերն ու տանիքը, իսկ ներքին հարդարման աշխատանքները անավարտ են։ Եկեղեցին այդ վիճակով այժմ ծառայում է համայնքի բնակչության հոգևոր պահանջների համար։
Հասարակական կառույցներ
Լեռնանցքն ունի դպրոց, մշակույթի տուն և գրադարան, բուժկետ, որոնք գործում են ժամանակավոր կառույցներում։
Ծանոթագրություններ
Կատեգորիա:Լոռու մարզի բնակավայրեր Կատեգորիա:Լոռու մարզի գյուղեր
Լյուիս շրջան (Այդահո)
Լյուիս շրջան (Lewis County), ԱՄՆ Այդահո նահանգի 44 վարչական միավորներից մեկը։ Ընդհանուր տարածությունը 1.241 կմ² է, բնակչությունը՝ 3594 մարդ (2008 թ. տվյալներով)։ Շրջկենտրոնն է Նեզպերս բնակավայրը ։ Կազմավորվել է 1911 թ.։
Շրջանում տիրապետում է ծովային կլիման ։
Ռաֆըկ
Ռաֆըկ, գյուղ Արևմտյան Հայաստանում, Էրզրումի վիլայեթի Կուրուչայի գավառակում ։ Գտնվում էր Կուրուչայ գյուղաքաղաքից 23 կմ հյուսիս-արևմուտք, ճանապարհի վրա ։
Լյուիս շրջան (Այդահո)
Շրջանն անվանակոչվել է ճանապարհորդ Մերիուեդեր Լյուիսի պատվին, որը 1805 թվականին իր ընկերոջ՝ Քլարքի հետ գիտարշավ է կազմակերպել Այդահո տարածաշրջանն ուսումնասիրելու նպատակով ։
Ռաֆըկ
Բնակչության մասին տվյալներ չեն պահպանվել։
Լյուիս շրջան (Այդահո)
Ժողովրդագրություն
Բնակչության թվաքանակի փոփոխությունները.
Կատեգորիա:Այդահոյի շրջաններ
Դերենիկ Դեմիրճյանի դիմանկարը
Կտավն ունի 150 սմ բարձրություն, 140 սմ լայնություն, նյութը՝ կտավ, յուղաներկ ։
Նկարագրություն
Կոմպոզիցիոն աշխատանքներում կերպարների հոգեբանական բնութագրման խորացման հետ զուգընթաց Էդուարդ Իսաբեկյանը 1950-ական թթ. ընթացքում մեծ ոգևորությամբ ու հմտությամբ աշխատում է ժամանակակիցների դիմանկարների վրա։ Արտահայտչական մեծ ուժ ունեցող Դերենիկ Դեմիրճյանի կոմպոզիցիոն դիմանկարը յուրատիպ ասք է ժամանակի խոշորագույն գրողներից ու մտածողներից մեկի մասին։
Դեմիրճյանի դիմանկարը Իսաբեկյանը ավարտել է 1960 թվականին, սակայն գրողի կերպարը նրա ուշադրության կենտրոնում է եղել դեռևս 1945 թ-ից, երբ աշխատում էր նրա լավագույն երկերից մեկի՝ «Վարդանանք»-ի նկարազարդումների վրա։ Գրքի ստեղծագործաբար ընթերցումը, երկարատև զրույցները հեղինակի հետ ազնիվ ոգևորության անսպառ աղբյուր են հնադիսացել նկարչի համար։
Իսաբեկյանը Դեմիրճյանին պատկերել է հարազատ բնության գրկում՝ բարձր լեռներով շրջապատված ձորում։ Բնության ահեղ, բայց միաժամանակ բանաստեղծական այս տեսարաններն են Դեմիրճյանին մղել դեպի հայ ժողովրդի հերոսական անցյալ։
Արտաքին հղումներ
Կատեգորիա:Էդուարդ Իսաբեկյանի նկարներ Կատեգորիա:1960 նկարներ Կատեգորիա:Հայաստանի ազգային պատկերասրահի նկարներ
Մամորու Միյանո
Մամորու Միյանո ( 宮野 真守 Միյանո Մամորու, ), ճապոնացի սեյու, երգիչ և դերասան, ծնվել է Սայթամա պրեֆեկտուրայում։
2007 թվականին անցկացված «Seiyu Awards» մրցանակաբաշխության առաջին արարողության ժամանակ առաջադրվել է որպես «Գլխավոր կերպարի համար լավագույն դերասան» և «Լավագույն սկսնակ դերասան» անվանակարգերում՝ «Մահվան տետր» սերիալում Յագամի Լայթի դերի համար։ Այդ նույն դերի համար նա «Tokyo Anime Awards» մրցանակ է ստացել որպես «Լավագույն սեյու» «Tokyo International Anime Fair» յոթերորդ ցուցահանդեսում ։ «Seiyu Awards» մրցանակաբաշխության երկրորդ արարողության ժամանակ, որը տեղի է ունեցել 2008 թվականին, պարգևատրվել է «Գլխավոր կերպարի համար լավագույն դերասան» մրցանակով՝ «Mobile Suit Gundam 00» սերիալում Սեցունա Էֆ Սեյեյի դերի համար ։
Միյանոն երաժշտական կարիերան սկսել է 2007 թվականին ՝ թողարկելով «Kuon» սինգլը ( 久遠, Հավերժություն)։
2009 թվականի մարտի 11-ին թողարկվեց «Break» դեբյուտային ձայնասկավառակը ։
Կենսագրություն
Միյանո Մամորուն ծնվել է 1983 թվականի հունիսի 8-ին, Ճապոնիայի Սայթամա պրեֆեկտուրայում։
Միյանոն միացել է Հիմավարիի թատերական խմբին՝ իր ավագ եղբոր՝ Սյոտայի ազդեցության ներքո, թեև միշտ չէր հաճախում պարապմունքներին, ինչպես հարկն էր։ Իր ապագայի հանդեպ անվստահության պատճառով, միջնակարգ դպրոց ընդունվելուց հետո, Միյանոն հաճախել է երգի ու պարի դասերի, որոնք բաց էր թողում։ Երաժշտության դասերին նա սկսել է իր համար բացահայտել իր երաժշտական ոճը՝ ծանոթանալով այնպիսի խմբերի հետ, ինչպիսիք են «CHEMISTRY»-ն ու «EXILE»-ը։
Անձնական կյանք
2008 թվականի վերջին Միյանոն հայտարարեց, որ ամուսնացել է և իր կինը հղի է։ Նրանք ունեն որդի։
Բորիս Բալայան (պատմաբան)
Բորիս Պավելի Բալայան, հայ պատմաբան։ Պատմական գիտությունների դոկտոր (1985), պրոֆեսոր (1991):
Կենսագրություն
Բորիս Բալայանը ծնվել է 1921 թվականի հունիսի 22-ին, Բաքու քաղաքում։ Ավարտել է Խորհրդային բանակի օտար լեզուների ինստիտուտը (Մոսկվա, 1943), Թբիլիսիի պետական համալսարանի արևելագիտության ֆակուլտետը (1950): 1940-1950 թվականներին եղել է խորհրդային բանակի սպա, 1950-1955 թվականներին պարսկերեն է դասավանդել Թբիլիսիի պետական համալսարանի ռազմական ամբիոնում։ 1959-1973 թվականներին եղել է ՀԽՍՀ ԳԱ արևելագիտության բաժնի ավագ գիտաշխատող, 1973-1977 թվականներին՝ Երևանի պետական համալսարանի արևելագիտական ֆակուլտետի դեկան, 1977-2001 թվականներին՝ ՀՀ ԳԱԱ պատմության ինստիտուտի առաջատար գիտաշխատող, միաժամանակ դասախոսել է Երևանի ռուսաց և օտար լեզուների մանկավարժական ինստիտուտում ։
Աշխատությունները վերաբերում են Իրանի, Մերձավոր ու Միջին Արևելքի երկրների և Ռուսաստանի միջազգային հարաբերությունների, Անդրկովկասը Ռուսաստանին միացնելու հարցերին։
Ծանոթագրություններ
Կատեգորիա:Հայ պատմաբաններ Կատեգորիա:Պատմական գիտությունների դոկտորներ Կատեգորիա:Հայ պրոֆեսորներ
Պակ Չան Ուկ
Պակ Չան Ուկ, (, [pak̚t͡ɕʰanuk̚ ], ծնվ. օգոստոսի 23 1963, Սեուլ, Հարավային Կորեա), հարավկորեական կինոռեժիսոր, սցենարիստ և նախկին կինոքննադատ։ Կորեական և միջազգային կինոմրցանակների բազմակի դափնեկիր։
Վաղ տարիներ
Պակ Չան Ուկը ցանկացել է դառնալ գեղարվեստական քննադատ և դրա համար փորձել է ընդունվել Սեուլի համալսարանի էսթետիկայի ֆակուլտետ։ Ի վերջո նա ընդունվել է Սոգանի մասնավոր կաթոլիկ համալսարանի փիլիսոփայական ֆակուլտետ ։ Չորս տարվա ընթացքում Պակը փիլիսոփայության միայն մեկ կուրս է անցել, որի ընթացքում չի կարողացել հիմնավոր ուսումնասիրել առարկան, հանուն որի ընդունվել էր համալսարան։ Որոշ դեգերումներից հետո նա տարվել է լուսանկարչությամբ և դարձել լուսանկարչական ակումբի անդամ ։
Դեռևս ուսանողական տարիներին տեսնելով Ալֆրեդ Հիչքոքի «Գլխապտույտ» կինոնկարը, շատ է ազդվել, և որոշել է դառնալ կինոռեժիսոր ։ Հիչքոքից բացի նրա վրա ազդեցություն են թողել Սոֆոկլեսի, Շեքսպիրի, Կաֆկայի, Դոստոևսկու, Բալզակի, Զոլայի, Ստենդալի, Օսթինի և Վոննեգուտի ստեղծագործությունները ։
Համալսարանում նա ստեղծել է «Club Movie Gang» անվանումով կինոսիրողների ակումբ։ Ուսումն ավարտելուց և փիլիսոփայական գիտական աստիճան ստանալուց հետո, որոշել է ֆիլմեր նկարահանել, որոնք ավելի լավը կլինեն քան այդ պահին Կորեայում արդեն եղածները։
Ծանոթագրություններ
Կատեգորիա:BAFTA մրցանակի դափնեկիրներ Կատեգորիա:Ասիացի կինոպրոդյուսերներ Կատեգորիա:Հարավկորեացի սցենարիստներ Կատեգորիա:Հարավկորեացի կինոռեժիսորներ
Ռանժեն
Ռանժեն (Rangen), համայնք Ֆրանսիայի Գրանդ Էստ մարզի Ստորին Հռենոս գավառում ։
Բնակչությունը 2006 թվականի դրությամբ կազմում է 159 մարդ, բնակչության խտությունը` 96.36 մարդ/կմ²։ Բնակավայրը զբաղեցնում է 1.65 կմ² տարածք։
Աշխարհագրություն
Գտնվում է Փարիզ քաղաքից 380 կմ արևելք, Ստրասբուրգ քաղաքից` 22 կմ հյուսիս-արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 112 աշխատունակ (15-64 տարեկան) բնակիչ, որոնցից ակտիվ էին 88-ը, իսկ ոչ ակտիվները` 24։ Ակտիվության ցուցանիշը կազմում է 78,6 %։ 88 աշխատունակ մարդկանցից աշխատել է 85 անձ (46 տղամարդ և 39 կին)։ Գործազուրկ են եղել 3 անձ (1 տղամարդ և 2 կին)։ 24 անաշխատունակներից 7-ը եղել են աշակերտներ կամ ուսանողներ, 11-ը` թոշակառուներ, իսկ 6-ը չեն աշխատել տարբեր պատճառներով ։
Արտաքին հղումներ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Պետրուշևկա (գյուղ, Կրասնոպոլիեի շրջան)
Պետրուշևկա (Петрушівка), գյուղ Ուկրաինայի Սումիի մարզի Կրասնոպոլիեի շրջանում։
2001 թվականի տվյալներով Պետրուշևկա գյուղում բնակվում էր 171 մարդ։
Արտաքին հղումներ
Կատեգորիա:Ուկրաինայի Սումիի մարզի Կրասնոպոլիեի շրջանի բնակավայրեր Կատեգորիա:Ուկրաինայի գյուղեր
Գրենխեն
Գրենխեն (Grenchen, Granges), քաղաք և համայնք Շվեյցարիայում, Զոլոթուռն կանտոնի Լեբեռն շրջանի վարչական կենտրոնը։ Ընկած է Յուրայի լեռների ստորոտին, Զոլոթուռն և Բիլ քաղաքների միջակայքում, Բեռնից մոտավորապես 25 կիլոմետր դեպի հյուսիս։ Զբաղեցնում է 26,01 քառակուսի կիլոմետր տարածք։ 2017 թվականի դեկտեմբերի տվյալներով բնակչության թվաքանակը եղել է 17,140, որի 28.7%-ը օտարերկրացիներ էին ։ 1999 թվականից 2009 թվականն ընկած մեկ տասնամյակի ընթացքում բնակչության թվաքանակի փոփոխության միջին ցուցանիշը կազմել է -1.3%. : Բնակչության թվաքանակով կանտոնում զբաղեցնում է երկրորդ տեղը՝ զիջելով միայն վարչական կենտրոնին՝ Զոլոթուռնին։
Պատմություն
Մեր թվականության մոտավորապես 1000 թվականին տեղի ֆեոդալները ամրոց են կառուցել բարձունքին, որի շուրջը բնակավայր էր ստեղծվել դրանից դեռևս երեք հարյուրամյակ առաջ։ Պատմական փաստաթղթերում բնակավայրն առաջին անգամ հիշատակվել է 1131 թվականին՝ որպես Granechun : Այդ անվանումը ծագել է գալլա-ռոմանական graneca բառից, որ նշանակում է շտեմարանի մոտ։
Ներկայումս Գրենխենը լայնորեն ճանաչված է ժամացույցների արտադրության շնորհիվ, որն այստեղ սկիզբ է առել ավելի քան մեկուկես դար առաջ։ Քաղաքում այսօր արդեն իրենց արտադրական ձեռնարկություններն ու գրասենյակներն ունեն ժամացույցագործության բնագավառի հետևյալ հայտնի ընկերությունները.
Գրենխենում գործող հիշարժան և համբավավոր հաստատություններից մեկն էլ Jura-Sternwarte Grenchen աստղադիտարանն է։ Գրենխենցիների հպարտություններից մեկն էլ Velodrome Suisse ծածկած հեծանվահրապարակն է, որտեղ անց են կացվել նաև բարձրակարգ մրցումներ, ինչպես, օրինակ, հեծանվասպորտի Եվրոպայի 2015 թվականի առաջնությունը, որտեղ մինչև անգամ համաշխարհային ռեկորդ է գրանցվել։
Գրենխենը 2008 թվականին արժանացել է Wakker Prize մրցանակի, որը շնորհվում իր տարածքում գտնվող պատմաճարտարապետական ու մշակութային հուշարձանների պահպանությունը լավագույնս կազմակերպած բնակավայրի համայնքին։
Պատմամշակութային հուշարձաններ
Գրենխենի հին քաղաքամասն ամբողջությամբ ներառված է Շվեյցարական ժառանգության գույքացանկում
Ժողովրդագրություն
Քաղաքի բնակչության թվաքանակը պատմական ժամանակի ընթացքում կրել է հետևյալ փոփոխությունները.
Արտաքին հղումներ
Կատեգորիա:Շվեյցարիայի քաղաքներ Կատեգորիա:Շվեյցարիայի բնակավայրեր Կատեգորիա:Զոլոթուռնի կանտոնի բնակավայրեր
(3627) Սայերս
(3627) Սայերս (Sayers), աստերոիդ աստերոիդների հիմնական գոտում։ Հայտնաբերվել է 1973 թվականի փետրվարի 28-ին Լյուբոշ Կոհոուտեկի կողմից Բերգդորֆում ։
Միջին հեռավորությունը Արեգակից կազմում է 2,348215 ա. մ., առավելագույնը մոտենում է 2,003 ա. մ. հեռավորության վրա և հեռանում 2,6934 ա. մ. ։ Արեգակի շուրջ մեկ ամբողջական պտույտ է կատարում 1314,33 երկրային օրվա ընթացքում, իր ուղեծրով շարժվելով միջինում 0,273903 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,71° անկյուն։
Արտաքին հղումներ
Կատեգորիա:1973 թվականին հայտնաբերված աստղագիտական մարմիններ Կատեգորիա:Լյուբոշ Կոհոուտեկի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Սուրբ Աստվածածին եկեղեցի (Տանակերտ)
Սուրբ Աստվածածին եկեղեցի, հայկական ավերված եկեղեցի, որը գտնվում էր Ադրբեջանի կազմում գտնվող Նախիջևանի Ինքնավար Հանրապետության Տանակերտ (ներկայիս Անաքութ) գյուղում (Օրդուբադի շրջան) ։ Եկեղեցին գտնվում էր գյուղի հյուսիսարևելյան թաղամասում ։
Պատմություն
Եկեղեցին վերականգնվել է ինչպես 17-րդ դարում, այնպես էլ 19-րդ դարում ։
Ճարտարապետություն
Սուրբ Աստվածածին եկեղեցու հորինվածքը գմբեթավոր բազիլիկ էր՝ բաղկացած սրահից, քառակողմ աբսիդից և երկհարկանի գավիթներից։ Ներքին պատերին երևում էին գեղանկարչության բազմաթիվ շերտերի հետքեր ։
Ոչնչացում
Եկեղեցին դեռ կանգուն էր 1980-ականներին ։ Սակայն այն ավերվել է 1997 թվականից մինչև 2000 թվականի փետրվարն ընկած ժամանակահատվածի ինչ-որ պահին, իսկ դրա հետքերն ամբողջությամբ ջնջվել են մինչև 2009 թվականի հունիսի 28-ը, ինչպես փաստագրված է Caucasus Heritage Watch-ի հետաքննության արդյունքում ։
Ծանոթագրություններ
Կատեգորիա:Ադրբեջանի հայկական եկեղեցիներ Կատեգորիա:Ադրբեջանում ոչնչացված հայկական հուշարձաններ
Թումանյանի անվան այգի
Երևանի Հովհաննես Թումանյանի անվան զբոսայգի (նաև հայտնի է որպես Թումանյան այգի, ժողովրդական լեզվում երբեմն կոչվում է Թումոյի այգի), զբոսայգի Երևանի Աջափնյակ համայնքում ՝ Կիևյան կամրջի հարևանությամբ։ Գտնվում է «ԷյՓիՋի Լաբս ԷյԷմ» հասարակական կազմակերպության խնամակալության ներքո, 100 տարի վարձակալման ժամկետով ։
Այգու տարածքը կազմում է 7 հա։ Այն տեղակայված է Հրազդան գետի կիրճում, արևմուտքից սահմանազատվում է Հալաբյան փողոցով, հարավից՝ կիրճը հատող Հրազդանի մեծ կամրջով, արևելքից՝ գետի հունով, իսկ հյուսիսից՝ «Թումո» կենտրոնի շենքով։ Այդ պատճառով էլ այն խոսակցականում կոչվում է նաև «Թումոյի այգի»։
Պատմություն
Այգին, որ կոչվել է հայ գրող և բանաստեղծ Հովհաննես Թումանյանի անունով, բացվել է 1970 թվականին՝ նրա ծննդյան հարյուրամյակի առթիվ։ 1973 թվականին այգում տեղադրվել է Թումանյանի «Անուշ» պոեմի հերոսների՝ Անուշի ու Սարոյի արձանը։ 1986 թվականին այգում կանգնեցվել է Թումանյանի մեկ այլ հերոսի՝ Լոռեցի Սաքոյի արձանը։
1990-ական թվականներին երկրի ֆինանսական անբարենպաստ իրավիճակի պատճառով այգին անկում է ապրել, ծառերի մի մասը հատվել է։
2009-2010 թվականներին այն վերակառուցվել և մինչ օրս խնամվում է բացառապես «Թումո» ստեղծարար տեխնոլոգիաների կենտրոնի կողմից. ներդրվել է ոռոգման ավտոմատ համակարգ, կահավորվել խաղադաշտեր ֆուտբոլի ու բասկետբոլի համար, կառուցվել մանկական խաղահրապարակներ, տնկվել շուրջ 1000 ծառ, կառուցվել հետիոտնային ու հեծանվային ուղիներ։ «Արագած» լքված կինոթատրոնի մոտակայքում, որ տեղակայված էր այգուն հարող տարածքում, կառուցվել է «Թումո» ստեղծարար տեխնոլոգիաների կենտրոնը։
Ներկայում այգին ժողովրդականություն է վայելում քաղաքի բնակչության շրջանում ։
Աղբյուրներ
Կատեգորիա:Երևանի զբոսայգիներ Կատեգորիա:Մանկական զվարճություն Կատեգորիա:Ժամանցային վայրեր Կատեգորիա:Զբոսայգիներ այբբենական կարգով Կատեգորիա:Զբոսայգիներ ըստ տեսակի Կատեգորիա:Զբոսաշրջություն Կատեգորիա:Տեսարժան վայրեր Կատեգորիա:Զվարճանքի այգիներ Կատեգորիա:Աջափնյակ վարչական շրջան
Հայաստանի կոմպոզիտորների միություն
Միության շենք
Վարչական շենքի կառուցումը մեկնարկել է 1955 թվականին։ Ճարտարապետներ են՝ Աշոտ Ղազարյանը, Էդուարդ Ալթունյանը, Էդուարդ Սարապյանը, նախագծի ղեկավար՝ Մարկ Գրիգորյան։ Նախահաշիվը կազմել է 500,000 ռուբլի։
Հայաստանի կոմպոզիտորների միության շենքն ընդգրկված է Երևանի Կենտրոն վարչական շրջանի պատմության և մշակույթի անշարժ հուշարձանների ցանկում։
Դիլիջանի կոմպոզիտորների ստեղծագործական տուն
Դիլիջանի կոմպոզիտորների ստեղծագործական տան ճարտարապետն է Էդուարդ Ալթունյանը։ Շինարարության մեկնարկը տրվել է 1961 թվականին, գարնանը։ Նույն թվականին միության նախագահ Էդուարդ Միրզոյանը նշանակվել է Միութենական ԿՄ հերթապահ «նախագահ»։
Նախնական արժեքը՝ 215,000 ռուբլի։ Նախագծի հիմնովին վերանայումից հետո նախկինում նախատեսված 2 և 3 սենյականոց կոթեջները բոլորը դարձել են 3 սենյականոց և արժեքն աճել է մինչև 310,000 ռուբլու (նոր գումարով)։
Ստեղծագործական տունը շահագործման է հանձնվել 1963 թվականի մայիսին, ներառելով 12 քոթեջ։ Ընդանուր արժեքը՝ 6,000,000 ռուբլի։
Լ. Վ. Բեթհովենի անվան համերգասրահ
Շահագործման է հանձնվել 1984 թվականի հունվարի 28-ին։ Նախագծով նախատեսված է եղել, որ պետք է կառուցվի սպորտային դահլիճ՝ 320,000 ռուբլի նախահաշվով։ 1970 թվականի դեկտեմբերին նախագիծը վերանայվել է և դարձել համերգային-սպորտային դահլիճ՝ 3,000,0000 ռուբլի ֆինանսավորմամբ։
Համալիրն ընդգրկված է ՀՀ Տավուշի մարզի պատմության և մշակույթի անշարժ հուշարձանների շարքում։
Պատկերասրահ
Կատեգորիա:Հայաստանի մշակութային կազմակերպություններ Կատեգորիա:Հայկական երաժշտություն‎ Կատեգորիա:Էդուարդ Սարապյանի հուշարձաններ
Ռանդավա
Ռանդավա (Рандава), գյուղ Ուկրաինայի Խարկովի մարզի Կրասնոկուտի շրջանում։ Հիմնադրվել է 1850 թվականին։
2001 թվականի տվյալներով Ռանդավա գյուղում բնակվում էր 26 մարդ։ Բնակավայրը զբաղեցնում է 0,982 կմ² տարածք։ Բնակչության խտությունը կազմում էր 26,48 մարդ/կմ²։
Արտաքին հղումներ
Կատեգորիա:Ուկրաինայի Խարկովի մարզի Կրասնոկուտի շրջանի բնակավայրեր Կատեգորիա:Ուկրաինայի գյուղեր Կատեգորիա:1850 թվականին հիմնադրված բնակավայրեր
Սեռա դ’Այելլո
Սեռա դ’Այելլո (Serra d’Aiello), կոմունա Իտալիայում, Կալաբրիա մարզում՝ Կոզենցա գավառում ։
Բնակչությունը կազմում է 878 մարդ, բնակչության խտությունը կազմում է 293 մարդ/կմ²։ Զբաղեցնում է 3 կմ² մակերես տարածք։ Փոստային ինդեքսն է՝ 87030։ Հեռախոսային կոդը՝ (+39) 0982։
Մոստիշչե (գյուղ, Շումյաչինսկի շրջան)
Մոստիշչե (Мостище), գյուղ Ռուսաստանի Սմոլենսկի մարզի Շումյաչինսկի շրջանի կազմում։
Բնակչությունը 2007 թվականին գրանցված տվյալներով կազմել է 0 մարդ։
Գտնվում է շրջանի հարավ-արևմտյան մասում, Շումյաչիից 17 կմ դեպի արևմուտք, Մոսկվա-Վարշավա A101 մայրուղուց («Ստարայա Պոլսկայա» կամ «Վարշավկա») 13 կմ հյուսիս՝ Սոժենկա գետի ափին։ Գյուղից 15 կմ հարավ-արևելք գտնվում է Օսվա երկաթուղային կայարանը Ռոսլավլ-Կրիչև գծի վրա։
Պատմություն
Հայրենական մեծ պատերազմի ժամանակ՝ 1941 թվականի օգոստոսին, գյուղը գրավել են նացիստական զորքերը, ազատագրվել է 1943 թվականի սեպտեմբերին ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Շումյաչինսկի շրջանի բնակավայրեր
Գորնի (քաղաքատիպ ավան, Կիրովսկի շրջան)
Գորնի (Горный), քաղաքատիպ ավան Ռուսաստանի Պրիմորիեի երկրամասի Կիրովսկի շրջանի կազմում։
Բնակչությունը 2012 թվականին գրանցված տվյալներով կազմում էր 77 մարդ։
Արտաքին հղումներ
Կատեգորիա:Ռուսաստանի քաղաքատիպ ավաններ Կատեգորիա:Ռուսաստանի Պրիմորիեի երկրամասի Կիրովսկի շրջանի բնակավայրեր Կատեգորիա:1955 թվականին հիմնադրված բնակավայրեր
Գրունկովսկի գյուղական խորհուրդ (ախտիրսկի շրջան)
Գրունկովսկի գյուղական խորհուրդ  (Грунська сільська рада), Ուկրաինայի Սումիի մարզի Ախտիրսկի շրջանում ։
2001 թվականի տվյալներով Գրունկովսկի գյուղական խորհրդում բնակվում էր 2396 մարդ։ Խորհրդում կա 3 բնակավայր։
Արտաքին հղումներ
Կատեգորիա:Ուկրաինայի բնակավայրեր
Սոֆյա Մագդալենա Բրանդենբուրգ-Քուլմբախացի
Սոֆիա Մագդալենա Բրանդենբուրգ-Քուլմբախացի (Sophie Magdalene von Brandenburg-Kulmbach, ), արքայադուստր Հոհենցոլերնների արքայատոհմից, Դանիայի թագուհին 1730-1746 թվականներին։
Կենսագրություն
Սոֆիա Մագդալենան պատկանում էր ֆրանկյան Հոհենցոլերնների երկրորդային ճյուղից սերող Բրանդենբուրգ-Քուլմբախացիան տոհմին։ Ծնվել է Քրիստիան Հենրի Բրանդենբուրգ-Քուլմբախացու և նրա կնոջ կոմսուհի Սոֆի Քրիստիանա ֆոն Վոլֆշտայնի ընտանիքում։ Մայրական գծով արքայադուստրը բարեկամական կապ ուներ Նիկոլայ Լյուդվիգ Ցինցենդորֆի հետ և դաստիարակվել է խստաբարո պիետիզմյան ավանդույթների մեջ։ 1721 թվականի օգոստոսի 7-ին Պրեչ ամրոցում արքայադուստր Սոֆիա Մագդալենան ամուսնացավ Քրիստիան VI-ի հետ, ով 1730 թվականին ժառանգել էր դանիական գահը հոր՝ Ֆրեդերիկ IV-ի մահից հետո։ 1731 թվականի հունիսի 6-ին տեղի ունեցավ Սոֆիա Մագդալենայի թագադրումը, որպես Դանիայի թագուհի։ Սոֆիա Մագդալենան ընդհանրապես երկրում հեղինակություն չուներ, նրան նկարագրում էին որպես մեծամիտ և միջոցները շռայլ վատնող, որն իր ամուսնուն պահում էր վերահսկողության տակ։ Արքունիքում խոսում էր գերմաներեն և մասսայականացվում էր գերմանական մշակույթը։ Սոֆիա Մագդալենան այդպես էլ չսովորեց դանիերենը և մեկ անգամ հայտարարել է, որ դանիերենը իր մոտ առաջացնում է այրոց։ Իր որդուն, որը հետաքրքրվում էր դանիերենով և դանիական մշակույթով, նա հեգնորեն անվանում էր «դանիական արքայազն»։ Սոֆիա Մագդալենան իր ամուսնու հետ միասին խորացավ կրոնի մեջ և դավանում էին պիետիզմը, այդպիսով փակվելով արքունիքից և հասարակությունից։ Սոֆիա Մագդալենայի համար պատրաստվեց նոր թագ, քանի որ նա հրաժարվեց կրել ատելի Աննա Սոֆիա թագուհու թագը։ Իր կնոջ համար, որը սիրում էր շքեղությունը, Քրիստիան VI-ը կառուցեց Քրիստիանսբորգ, Ֆրիդրիխսուր, Խյորսխոլմ և Սոֆիենբերգ պալատները, և վերջինս անվանվել է թագուհու պատվին։ Ամուսնու թույլտվությամբ, նրա կողմից ամուսնության տարելիցի կապակցությամբ սահմանվեց Կատարյալ համաձայնության շքանշանը։ Սոֆիա Մագդալենան ուներ էական ազդեցություն Դանիայի հասարակական կյանքի վրա, նույնիսկ իր որդու կառավարման ժամանակահատվածում։ Գոֆմարշալ Ադամ Գոթլոբ ֆոն Մոլտկեն իր պաշտոնից զրկվելու կապակցությամբ պարտական է նրան։
Դստեր՝ Լուիզայի մահից հետո Սոֆիա Մագդալենան միջնորդեց, որպեսզի փեսան Էռնստ Ֆրիդրիխը ամուսնանա իր եղբոր աղջկա Քրիստիան Շառլոտ Բրանդենբուրգ-Քուլմբախացու հետ։ Նա ընդհանուր առմամբ սերտ հարաբերություններ էր պահպանում իր ընտանիքի հետ և իր մորը ու քրոջը Սոֆիա Կառոլինա Օստ-Ֆրիսլանդացուն Դանիա տեղափոխեց։ Ծախսերը այդ ընտանեկան հարաբերությունների պահպանման իրականացվում էին Դանիայի պետական բյուջեի հաշվին։ Դառնալով այրի, թագուհին ապրում էր գլխավորապես Խյորսխոլմ պալատում։ Թաղված է Ռոսկիլլե տաճարում։
Զավակներ
Դանիայի թագավոր Քրիստիան VI-ի հետ Սոֆիա Մագդալենան լույս աշխարհ է բերել երեք երեխա՝
Թոմ և Ջերի։ Մարդուկ-ջարդուկի պատմություն
Թոմ և Ջերի։ Մարդուկ-ջարդուկի պատմություն (Tom and Jerry: A Nutcracker Tale), Թոմի և Ջերիի արկածներին նվիրված ամանորյա կատակերգական մուլտֆիլմ, որի շնորհանդեսը տեղի է ունեցել 2007 թվականի հոկտեմբերի 2-ին ։
Սյուժե
Ամանորի գիշերը շատ հրաշքներ էին կատարվում, և այդ հրաշքներից մեկը Թոմի և Ջերիի Մարդուկ-ջարդուկի պատմությունն էր։ Ջերին մշտապես ցանկացել է հանդես գալ մեծ բեմում՝ հանդիսատեսի առաջ։ Հանկարծ նրա երազանքը կատարվում է, և նա հայտնվում է մի խորհրդավոր աշխարհում, որտեղ առանձնահատուկ է ամեն ինչ։ Թոմի և Ջերիի այս պատմությունը սկսում է նրանով, որ Ջերին զարմիկի՝ Թաֆիի հետ բալետ էր ակնդրում Նյու Յորքում մինչդեռ կատուների մի խումբ, որոնց թվում էր նաև Թոմ կատուն, Էմփայր Սթեյթ Բիլդինգին նայող մի ծառուղում կատուների թագավորի համար երգ էին երգում։ Ավելի ուշ, Ջերին գնում է մի դատարկ սենյակ, որտեղ էլ սկսում են ամանորյա հրաշքները․ մի շարք խաղալիքներ կենդանանում են։
Տարասովո (գյուղ, Լուցկի շրջան)
Տարասովո (Тарасове), գյուղ Ուկրաինայի Վոլինի մարզի Լուցկի շրջանում։ Հիմնադրվել է 1980 թվականին։
Թոմ և Ջերի։ Մարդուկ-ջարդուկի պատմություն
Սյուժե
Բեմը վերածվում է մի ձմեռային հեքիաթային աշխարհի, որտեղ խաղալիքներն ըմբոշխնում են իրենց ճաշը։ Թոմը, լսելով այս ամենի մասին, մյուս կատուների հետ փչացնում է ճաշկերույթը ևխաղալիքներ ծուղակի մեջ գցում խաղալիքներին։ Ջերին, Փոլին և Նելլին փորձում են կանգնեցնել կատուներին, սակայն նրանց խցկում են պահածոյի տուփի մեջ, կրակում թնդանոթով և նրանց մղոններ հեռու շպրտում։ Թոմը՝ որպես կատուների պահակախմբի առաջնորդ, բալետի պարուհուն փակում է վանդակում և բերում կատուների թագավորի մոտ, ով խնդրում է պարել իր հետ, սակայն պարուհին չի համաձայնվում։ Փոխարենը Թոմը սկսում է մի նոր երգ երգել՝ թագավորի բարկությունը մեղմելու համար։ Հեքիաթային դղյակից հեռու կարճ ժամանակ անց խաղալիքների կախարդանքը մոտ էր ավարտվելուն։
Տարասովո (գյուղ, Լուցկի շրջան)
2001 թվականի տվյալներով Տարասովո գյուղում բնակվում էր 726 մարդ։ Բնակավայրը զբաղեցնում է 0,175 կմ² տարածք։ Բնակչության խտությունը կազմում էր 4148,57 մարդ/կմ²։
Արտաքին հղումներ
Կատեգորիա:Ուկրաինայի Վոլինի մարզի Լուցկի շրջանի բնակավայրեր Կատեգորիա:Ուկրաինայի գյուղեր Կատեգորիա:1980 թվականին հիմնադրված բնակավայրեր
Թոմ և Ջերի։ Մարդուկ-ջարդուկի պատմություն
Սյուժե
Ջերին գիտեր, որ երբ հնչեն ամանորյա կեսգիշերի զանգերը, կախարդանքը միանգամից հօդս է ցնդելու, և նա կորցնելու է իր բալետի պարուհուն։ Վախենալով կորցնել վերջինիս՝ Ջերին ողջ մնացած խաղալիքների հետ որոշում է ապստամբել կատուների դեմ։ Ջերիի գլխավորած խումբը մտնում է կատուների թագավորություն և ազատ արձակում բոլոր խաղալիքներին և պարուհուն։ Այս ամենը հաջողվում է Թոմի թույլ տված սխալի պատճառով։
Տեսնելով, որ չի ստացնում հաղթել խաղալիքներին, Թոմը որոշում է օգտագործել զինվոր խաղալիքներին։ Զինվորներն առևանգում են աղջկան, սակայն Ջերին հերթական անգամ փրկում է նրան, սակայն սա արդեն վերջն էր։ Կեսգիշերի զանգերի հնչելուն պես դղյակի պատերը սկսում են քանդվել։ Պարուհին և Ջերին հեռանում են միմյանցից, և կախարդական աշխարհը վերանում է։
Ջերին ի վերջո վերադառնում է իրականություն, որտեղ նրան սպասում էր Նյու Յորքի երաժշտական անսամբլը։ Ջերիի տեսած ամանորյա կախարդանքի մասին ոչ ոք չի իմանում՝ նույնիսկ Թոմը։
Լինկոլն շրջան (Այդահո)
Լինկոլն շրջան (Lincoln County), ԱՄՆ Այդահո նահանգի 44 վարչական միավորներից մեկը։ Ընդհանուր տարածությունը 3.124 կմ² է, բնակչությունը՝ 4 503 մարդ (2008 թ. տվյալներով)։ Շրջկենտրոնն է Շոշոն բնակավայրը ։ Կազմավորվել է 1895 թ.։
Ժողովրդագրություն
Բնակչության թվաքանակի փոփոխությունները.
Կատեգորիա:Այդահոյի շրջաններ
Ալերգեն
Ալերգեն, հակածին, որը դրա նկատմամբ զգայուն մարդկանց օրգանիզմում առաջացնում է ալերգիկ ռեակցիա։ Գիտական տեսանկյունից, ալերգենը անտիգեն է, որը ունակ է թողարկել I տիպի գերզգայունության ռեակցիա այն մարդկանց մոտ, որոնց մոտ դիտվել է ատոպիկ մաշկաբորբ՝ իմունոգլոբուլին E (IgE) միջնորդված պատասխանի հետևանքով։
Ալերգենների տեսակներ
Ալերգեններ կարող են հայտնաբերվել տարբեր աղբյուրներում․ փոշու տիզ, փոշի, տնային կենդանիների թեփ, մեղվակաթ։ Այնպիսի մթերքներ, ինչպիսիք են գետնանուշը (լոբազգիներ), ընդեղենը, ծովամթերքը և փափկամարմինները, համարվում են լուրջ սննդային ալերգիայի պատճառներ մարդկանց մոտ։
ԱՄՆ-ի Սննդի և դեղորայքի որակի վերահսկման կենտրոնը պաշտոնապես առանձնացրել է 8 սննդամթերքներ, որոնք առաջացնում են ալերգիկ ռեակցիա գերզգայուն բնակչության մեծ մասի մոտ։ Դրանց շարքին դասվում են գետնանուշը, ընկույզները, ձուն, կաթը, փափկամարմինները, ձկնեղենը, հացահատիկը և դրանցից ստացվող սնունդը, սոյան, ինչպես նաև սուլֆիտները (հաճախ հանդիպում են սննդին ավելացվող համային և գունային հավելումներում)։
Այլ երկրներում, կախված ժողովրդի գենետիկ առանձնահատկություններից և սննդակարգից, ալերգենների ցուցակը կարող է տարբերվել․ Կանադայում այս ցուցակին ավելացել են նաև քնջութի սերմերը և մանանեխը։ Եվրոպական միության անդամ երկրները այս ցուցակին ավելացրել են հացահատիկային մթերքները, որոնք գլյուտեն են պարունակում, նաև նեխուրը և լուպինը։
Ալերգեն են համարվում նաև ուրուշիոլը, խեժերը, որոնք արտադրում է թունավոր կաղինը, և հարուցում են կոնտակտային մաշկաբորբ․ ուրիշիոլը այնպես է փոփոխում մաշկի բջիջների կառուցվածքը, որ իմուն համակարգը այն ճանաչում է որպես օտար։ Զանազան ծառեր կամ փայտից պատրաստված պարագաներ, ինչպիսիք են թուղթը, ստվարաթուղթը և այլն, նույնպես կարող են հարուցել ալերգիկ ռեակցիա՝ թեթևից մինչև ծանր աստիճան, փայտի թեփը ներշնչելու կամ դրան դիպչելու հետևանքով կարող է առաջանալ ասթմա և մաշկացան։
Ալերգիկ ռեակցիա կարող է առաջանալ ալերգենի հետ կոնտակտի ցանկացած ձևի դեպքում․ սննդի կամ ըմպելիքի ընդունում, որոնց հանդեպ առկա է գերզգայունություն(ներքին ընդունում), փոշու, օծանելիքի, կամ ընտանի կենդանիների թեփի ներշնչում, կամ էլ ալերգիան առաջացնող բույսերի հետ մաշկի թեթև շփում (անմիջական կոնտակտ)։
Արտահայտված ալերգիայի առաջացման այլ հաճախ պատճառներ են հանդիսանում կրետների, մեղուների խայթոցը, պենիցիլինը, լատեքսը։ Ալերգիկ ռեակցիայի ծանրագույն ձևը կոչվում է անաֆիլաքսիա։ Անաֆիլաքսիայով հիվանդի բուժման հիմնական եղանակն է մաքուր ադրենալինի ներարկումը, որը հնարավորություն է տալիս նրան հասցնել բուժհաստատություն։
Ալերգենների խմբեր
Կախված ալերգենների ծագումից, նրանց կարելի է առանձնացնել մի քանի խմբում․
Ալերգիա կարող են առաջացնել նաև օտար օրգանիզմի կենսական հեղուկները (փոխներարկվող արյուն) և պատվաստանյութերը։
Սեզոնային ալերգիա
Սեզոնային ալերգիայի սիմպտոմները հիմանականում դրսևորվում են տարվա կոնկրետ եղանակին, հիմնականում գարնանը, ամռանը և աշնանը, երբ սկսվում է ծառերի և այլ բույսերի փոշոտումը։ Օրինակի համար կաղնին, թեղին և թխկին փոշոտում են գարնանը, մինչդեռ այնպիսի բույսեր, ինչպիսիք են բերմուդան, կնյունը և պտղատու ծառերը, փոշոտում են ամռանը։
Խոտերից ալերգիան արտահայտվում է խոտային տենդի ձևով։ Ախտանիշներն են ռինիտը, որը հիմնականում հարուցում է փռշտոց և քթահոսություն, և կոնյունկտիվիտը, որի հիմնական նշաններն են աչքերի քորը և կարմրությունը։ Հաճախ արտահայտվող ախտանիշ է համարվում նաև լեզվի արմատին մոտ հատվածներում կամ կոկորդի հետին պատին քորի զգացումը։
Եթե 2 ծնողները նախկինում ունեցել են ալերգիկ անամնեզ, կա 66% հավանականություն, որ երեխան նույնպես կունենա սեզոնային ալերգիկ խնդիրներ, մինչդեռ, եթե խնդիրը կա միայն մեկ ծնողի մոտ, հավանականությունը ցածր է 60%-ից։ Օրգանիզմի պատասխան ռեակցիան սեզոնային ալերգենի դեմ բավականին ուժեղ է․ երբ ալերգենը ընկնում է մարդու օրգանիզմ, որը զգայուն է այդ ալերգենի նկատմամբ, այն հարուցում է իմուն պատասխան և հարուցում է հակամարմինների արտադրություն։ Այս հակամարմինները տեղափոխվում են քթում, աչքերում, թոքերում տեղակայված մաստոցիտների մոտ։ Երբ ալերգենը մուտք է գործում քթի խոռոչ մեկից ավել անգամ, այդ մաստոցիտները ձերբազատում են տարբեր միջնորդանյութեր, որոնք գրգռում և բորբոքում են քթի նուրբ լորձաթաղանթը և հարուցում են ալերգիային բնորոշ ախտանիշներ․ քոր, <<քերվող>> կոկորդի զգացում, փռշտոց, լցված աչքեր և այլն։ Որոշ ախտանիշեր օգնում են տարբերել ալերգիան հարբուխից․
Սեզոնային ալերգեների մեջ կան այնպիսիք, որոնք միասին ազդելով առաջացնում են նոր տեսակի ալերգիա։ Օրինակ, խոտի ալերգենները խաչաձև կապի մեջ են մտնում սոխի, հազարի, գազարի, նեխուրի և եգիպտացորենի սննդային ալերգենների հետ։ Բացի այդ, այն ալերգենները, որոնք գենետիկ կազմով մոտ են կեչու փոշուն (դրանք են խնձորը, խաղողը, դեղձը, նեխուրը, ծիրանը), կարող են առաջացնել աչքերի և կոկորդի քոր, եթե տվյալ անհատը գերզգայուն է կեչու փոշու նկատմամբ։ Նոճու փոշին կարող է խաչաձև ռեակցիայի մեջ մտնել ձիթապտղի, մոխրի և ռուսական ձիթապտղի ծառի փոշու ալերգենների հետ։
Որոշ ալերգիկ տրիգերներ կարող են ավելի ուժեղ ազդել եղանակային փոփոխությունների ժամանակ։ Համաշխարհային հետազոտողները պնդում են, որ գլոբալ տաքացումը վատ նորություն է ասթմատիկ հիվանդների համար, որոնց ասթմայի նոպաները խորանում են սեզոնային ալերգիայի ժամանակ ։ Սեզոնային ալերգիաները հանդիսանում են ասթմայի գրոհների հիմնական թողարկիչը, ծխախոտի ծխի, ֆիզիկական ակտիվության և սառը օդի հետ միասին։ Օրինակ, Կանադայում ապրող ասթմատիկների 75%-ը նշում է սեոնային ալերգիայի առկայություն ։
Պացիենտի մոտ առկա ախտանիշերը, հարց ու պատասխանը և ֆիզիկալ քննության տվյալները օգնում են բժշկին կողմնորոշվել սեզոնային ալեգիայի հարցում։ Վերջնական ախտորոշման համար անհրաժեշտ է կատարել 2 թեստ․ արյան ընդհանուր հետազոտություն և մաշկային փորձ։ Մաշկային փորձը կատարվում է բժիշկ-ալերգոլոգի կողմից՝ երկու տարբերակով․ կա՛մ ալերգեն պարունակող զտված շիճուկը կաթեցնելով ասեղի ծայրով նախապես քերված մաշկի վրա, կա՛մ այդ շիճուկի փոքր քանակությունը ներարկելով ներմաշկային ։
Գոյություն ունեն սեզոնային ալերգիայի ախտորոշման մի քանի տաբերակներ ևս, ինչպիսիք են լաբորատոր հետազոտությունները, քթի էնդոսկոպիկ հետազոտությունը և այլն։ Քթից վերցված նմուշը միկրոսկոպիկ հետազոտության ենթարկելիս կարելի է հայտնաբերել էոզինոֆիլների բարձր քանակ, որը ալերգիային բնորոշ նշան է։ Եթե առկա է էոզինոֆիլների բարձր քանակ, կասկածվում է ալերգիա։
Հաջորդ լաբորատոր հետազոտությունը IgE-ի հայտնաբերման արյան հետազոտություններն են, որոնցից են ռադիոալերգոսորբենտ թեստը (ՌԱՍԹ), կամ վերջին հետազոտություններից ֆերմենտային ալերգոսորբենտ թեստը (ՖԱՍԹ)։ Սրանք թույլ են տալիս հայտնաբերել հայտնաբերել աերգեն-սպեցիֆիկ IgE, որի քանակությունը բարձրանում է ալերգիայի ժամանակ։ Չնայած դրան, մաշկային թեստերը ավելի ինֆորմատիվ են ախտորոշման դեպքում։ Մանրադիտակային հետազոտությունը կարող է ինֆորմատիվ լինել քրոնիկ ռինիտով անձանց մոտ սինուսիտ հայտնաբերելու տեսանկյունից։ Օգտագործվում է նաև նազալ էնդոսկոպիա, որը թույլ է տալիս ուսումնասիրել քթի անցուղիները և տենել լորձաթաղանթի մակրոսկոպիկ փոփոխությունները ։
Սնկային ալերգեններ
1952թ․-ին բազիդիոսպորները առաջին անգամ նկարագրվեցին որպես օդում տարածված ալերգեններ, իսկ 1969 թ․-ին մտցվեցին ասթմայի էթիոլոգիկ գործոննեի մեջ ։ Բազիդիոսպորները հանդիսանում են օդում գտնվող հիմնական սնկերը, որոնք հանդիսանում են ալերգեն ։ Սնկային ալերգիաները ապացուցված կապ ունեն սեզոնալ ասթմայի հետ ։ Օդում տարածված սնկերի սպորները իրենց տրամագծով կարող են հասնել բորբոսասնկերին և ծաղկափոշուն։ Սնկային ռեսպիրատոր ալերգիայի դեպքերը կազմում են ալերգիայի ընդհանուր դեպքերի մինչև 30 տոկոսը, սակայն, սննդային ալերգիաների մոտ 1 տոկոսը  ։ Հորդառատ անձրևների (խթանում են սնկային սպորների առաջացումը) ժամանակ աճում են ասթմայով տառապող երեխաների հոսպիտալացման ցուցանիշները ։ Նոր Զելանդիայում կատարված հետազոտությունները ցույց են տալիս, որ շնչառական ալերգիա ունեցողների 22 տոկոսի մոտ բազիդիոսպորային ալերգիայի թեստերը եղել են դրական ։ Սնկերի սպորներից ալերգիան կարող է արտահայտվել կամ անհապաղ ալերգիկ սիմպտոմատիկայով, կամ հետաձգված ալերգիկ պատասխանով։ Նրանք, ովքեր ունեն ասթմա, ավելի հակված են անհապաղ ալերգիկ ռեակցիաների, իսկ ալերգիկ ռինիտով անհատներին ավելի բնորոշ է հետաձգված ալերգիկ պատասխանը ։ Հետազոտությունները պարզել են, որ պացիենտների 27 տոկոսը ալերգիկ են բազիդիոմիցետների միցելների մզվածքի նկատմամբ, իսկ 32 տոկոսը բազիդիոսպորների մզվածքի նկատմամբ ։ Պարզվել է, որ բազիդիոմիցետների կաղապարի, միցելների և սպորների մզվածքներից սպորների մզվածքն առավել հուսալի է բազիդիոմիցետային ալերգիա ախտորոշելու տեսանկյունից  ։
Կանադայում կլինիկա դիմած երեխաների 8 տոկոսը եղել են ալերգիկ գանոդերմայի նկատմամբ, որը բազիդիոսպոր է։ Ուրիշ նշանակալի սնկային ալերգեններ են ասպերգիլների և ալտերնարիա-պենիցիլինների ընտանիքները ։ Հնդկաստանում Ֆոմես պեկտինատուսը պրեդոմինանտ օդային ալերգիա է, որը պատճառ է հանդիսանում շնչառական ալերգիաների 22 տոկոսի համար ։ Այն երեխաները, որոնք ծնվել են աշնան ամիսներին, որոնք համարվում են սնկային սպորների բազմացման նպաստավոր ամիսներ, հակված են կյանքի հետագա տարիներին ցուցաբերել ասթմայի նշաններ ։
Բուժում
Հակաալերգային բուժումը իր մեջ ներառում է հակահիստամինային, քթային դեկոնգեստանտ, ներարկումային պրեպարատներ և այլն։ Հատկապես քթային ախտանշանների համար հակահիստամինային դեղամիջոցները հանդիսանում են առաջին ընտրության դեղորայք։ Քթի այտուցվածության, քորի և փռշտոցի լիովին անցկացման համար խորհուրդ է տրվում դրանցից զատ օգտագործել նաև պսևոէֆեդրին, կամ այլ ադրենոմիմետիկ դեղորայք։ Հակահիստամինային ցածր սերնդի դեղամիջոցները կարող են թողնել կենտրոնական նյարդային համակարգի արգելկիչ էֆեկտ, քանզի այս դեղամիջոցը օգտագործելուց հետո չի կարելի կատարել ծանր ֆիզիկական աշխատանք կամ ավտոմեքենա վարել։ Այլ կողմնակի էֆեկտներից են բերանում չորությունը, աղավաղված տեսողությունը, փորկապությունը, միզագոյացման խանգարումները, շփոթվածությունը և այլն ։ Հիմա լայն օգտագործվում են բարձր սերնդի հակահիստամինային միջոցներ, որոնք չունեն սեդատիվ ազդեցություն կենտրոնական նյարդային համակարգի վրա, չեն առաջացնում քնկոտություն։ Այս միջոցների շարքը ընդգրկում է ցետիրիզինը, լորատադինը և ֆեքսոֆենադինը ։
Քթային դեկոնգեստանտներից է պսևդոէֆեդրինը։ Սրա կողմնակի ազդեցություններից է անքնությունը, անհանգստությունը և միզագոյացման խանգարումները։ Այլ քթային սփրեյներից են Իպրատրոպիումը և Ազելաստինը։ Սրանց կողմնակի էֆեկտներից է քնկոտությունը։
Ալերգենային իմունոթերապիայի ընթացքում օրգանիզմ է ներարկվում ալերգենի հաշվված դեղաչափ, որը օրգանիզմում դրդում է սպեցիֆիկ երկարաժամկետ հանդուրժողականություն ։ Ալերգենային իմունոթերապիան կարելի է անցկացնել բերանային պրեպարատների (ենթալեզվային հաբեր կամ կաթիլներ) կամ ենթամաշկային ներարկումների միջոցով։ Իմունոթերապիայի ընթացքում հնարավոր է ալերգիկ ռեակցիայի որոշակի ակտիվացում ։
Ծանոթագրություններ
Կատեգորիա:Իմունաբանություն Կատեգորիա:Իմունիտետ
Նամյուր (նահանգ)
Նամյուր (Namur, Nameur, Namen), Բելգիայի թագավորության տասը նահանգներից և Վալոնիայի հինգ նահանգներից մեկը։ Սահմանակցում է Վալոնյան բոլոր նահանգներին՝ Վալոնյան Բրաբանտ, Լիեժ, Լյուքսեմբուրգ, Էնո, ինչպես նաև Ֆրանսիային։ Վարչական կենտրոնը Նամյուր քաղաքն է։
Վարչական բաժանում
Նահանգը բաժանված է երեք շրջանների, որոնք էլ իրենց հերթին բաժանվում են 38 համայնքների.
Արտաքին հղումներ
Կատեգորիա:Բելգիայի նահանգներ
Անտոնիո Բանդերաս
Խոսե Անտոնիո Դոմինգես Բանդերա (José Antonio Domínguez Bandera, ավելի հայտնի որպես Անտոնիո Բանդերաս, ), իսպանացի դերասան, ռեժիսոր, պրոդյուսեր և երգիչ, որը մեծ ճանաչում է ստացել Հոլիվուդում։ Հանդիսատեսին հայտնի է «Զորոյի դիմակը», «Զորոյի լեգենդը», «Տասներեքերորդ զինվորը», «Լրտեսների երեխաները» և «Սև ոսկին» ֆիլմերից։ Նրա ձայնով է խոսում հանրահայտ «Շրեկ» մուլտֆիլմի Կոշկավոր Կատուն։
Ծանոթագրություններ
Կատեգորիա:Հոլիվուդյան դերասաններ Կատեգորիա:Իսպանացի դերասաններ Կատեգորիա:1960 ծնունդներ Կատեգորիա:Օգոստոսի 10 ծնունդներ Կատեգորիա:Իսպանացի ռեժիսորներ Կատեգորիա:Իսպանացի երգիչներ Կատեգորիա:Պրոդյուսերներ Կատեգորիա:Իսպանացի մոդելներ Կատեգորիա:«Դրամա Դեսկ» մրցանակի դափնեկիրներ Կատեգորիա:Իսպանացի հեռուստատեսային դերասաններ
Սավերդի
Բնակչություն
XX դարի սկզբին ուներ 8 տուն բնակիչ ։
Ծանոթագրություններ
Կատեգորիա:Արևմտյան Հայաստանի գյուղեր
Սուրբ Աստվածածին եկեղեցի (Դէր)
Սուրբ Աստվածածին եկեղեցի, հայկական ավերված եկեղեցի, որը գտնվում էր Ադրբեջանի կազմում գտնվող Նախիջևանի Ինքնավար Հանրապետության Դէր (ներկայումս՝ Դարքենդ) գյուղում (Օրդուբադի շրջան) ։ Եկեղեցին գտնվում էր գյուղի կենտրոնում ։
Պատմություն
Եկեղեցին կառուցվել է 17-րդ դարում և վերանորոգվել 1895 թվականին ։
Ճարտարապետություն
Եկեղեցին հորինվածքով եռանավ բազիլիկ էր՝ կիսաշրջանաձև աբսիդով՝ երկու կողմերում գավիթներով ։ Եկեղեցու մուտքը արևմուտյան ճակատից էր, իսկ արևելյան ճակատին կային հայերեն արձանագրություններ ։ Եկեղեցու շենքը խորհրդային տարիներին վերածվել էր գյուղական խանութի ։
Ոչնչացում
Եկեղեցու շենքը դեռևս կանգուն էր 2004 թվականին, սակայն 2010 թվականին եկեղեցին քանդվել էր և նրա տեղում կառուցվել է ավելի փոքր չափսերով նոր կառույց։ Այդ մասին փաստում է Caucasus Heritage Watch-ի հետաքննությունը ։
Հղումներ
Կատեգորիա:Ադրբեջանի հայկական եկեղեցիներ Կատեգորիա:Ադրբեջանում ոչնչացված հայկական հուշարձաններ
Սանդրո Բեհբուդյան
Սանդրո Արտաշեսի Բեհբուդյան, հայ պատմաբան, բանասեր, արխիվագետ։ Բնության և հասարակության մասին միջազգային ԳԱ հայկական մասնաճյուղի պատվավոր դոկտոր (2001):
Կենսագրություն
Սանդրո Բեհբուդյանը ծնվել է 1934 թվականի հոկտեմբերի 18-ին, Ադրբեջանի Շաքի քաղաքում։ 1959 թվականին ավարտել է էջմիածնի հոգևոր ճեմարանը։ 1968 թվականին ավարտել է Երևանի պետական համալսարանի բանասիրական ֆակուլտետը։ 1973-2003 թվականներին՝ Գրականության, արվեստի և մամուլի փաստաթղթերի կենտրոնական պետական արխիվի տնօրեն, միաժամանակ Հայ եկեղեցու պատմություն է դասավանդել Սևանի Վազգենյան հոգևոր դպրանոցում ։
Մահացել է 2004 թվականի հունիսի 8-ին, Երևանում ։
Ծանոթագրություններ
Կատեգորիա:Հայ պատմաբաններ Կատեգորիա:Հայ բանասերներ Կատեգորիա:Հայ արխիվագետներ Կատեգորիա:Էջմիածնի Գևորգյան ճեմարանի սաներ Կատեգորիա:ԵՊՀ շրջանավարտներ
Ռյաբոկոնևո (գյուղ, Կրասնոկուտի շրջան)
Ռյաբոկոնևո (Рябоконеве), գյուղ Ուկրաինայի Խարկովի մարզի Կրասնոկուտի շրջանում։ Հիմնադրվել է 1911 թվականին։
2001 թվականի տվյալներով Ռյաբոկոնևո գյուղում բնակվում էր 350 մարդ։ Բնակավայրը զբաղեցնում է 0,923 կմ² տարածք։ Բնակչության խտությունը կազմում էր 379,2 մարդ/կմ²։
Արտաքին հղումներ
Կատեգորիա:Ուկրաինայի Խարկովի մարզի Կրասնոկուտի շրջանի բնակավայրեր Կատեգորիա:Ուկրաինայի գյուղեր Կատեգորիա:1911 թվականին հիմնադրված բնակավայրեր
Ախուրյան (Շիրակի մարզ)
Ախուրյան (նախկին անվանումը՝ Դուզքենդ), գյուղ Հայաստանի Շիրակի մարզի Ախուրյանի տարածաշրջանում, Գյումրիից մոտ 1 կմ արևելք։
Ախուրյանի հեռավորությունը մայրաքաղաքից 126 կմ է։ Համայնքը սահմանակից է Արևիկ, Կառնուտ, Մուսայելյան և Կամո համայնքներին։ Միջին բարձրությունը ծովի մակարդակից կազմում է 1536 մ։
Կլիմա
Կլիման ցուրտ է։ Տեղումները սակավ են. դրանց տարեկան միջին քանակը կազմում է 500 մմ։
Պատմություն
Ախուրյան գյուղը հիմնադրվել է 1828-1829 թվականներին Արևմտյան Հայաստանի Բասենի, Ղարսի, Սեբաստիայի, Ալաշկերտի գավառներից տեղահանված հայերի կողմից։ Գյուղի հիմնադիրները եղել են Ճանճուռյանների, Բաղդիայնների, Մաթոսյանների տոհմից։
Մինչ 1945 թ.-ը գյուղը կոչվել է «Դուզքենդ»՝ հարթ գյուղ։ Մ.թ.ա VIII դարում Արգիշտի թագավորը Բասենում Ախուրյան անունով քաղաք է հիմնադրել, որի անունով «Արփաչայ» գետը կոչվել է Ախուրյան, այնուհետև ՀԽՍՀ Գերագույն խորհրդի 1945 թվականի որոշմամբ գյուղը վերանվանվել է Ախուրյան՝ Արփի լճից սկիզբ առնող և Արաքս գետի աջ վտակը հանդիսացող Ախուրյան՝ «Արփաչայ» գետի անվամբ։
Խորհրդային կարգերի հաստատվելուց հետո 1920-1924 թվականներին Ախուրյանը գտնվել է Երևանի նահանգի Ալեքսանդրապոլ գավառի կազմում։ Մինչև 1930 թվականը Անիի, Ամասիայի, Արթիկի, Ազատանի, Թալինի հետ մտել է Լենինականի գավառի մեջ և կոչվել է Դյուզքենդի գավառակ, իսկ գավառների վերացումից հետո մտել է Լենինականի շրջանի մեջ։
1937 թ. դեկտեմբեր ամսին Հայաստանում կազմավորվել են 11 նոր շրջաններ, որոնց թվում Դյուզքենդի շրջանը։ Ախուրյան շրջկենտրոն կոչվող տարածքը կառուցվել է մոտ 1960-ական թվականներին, վերջինս դարձավ Ախուրյանի շրջանի կենտրոնը՝ շրջկենտրոն։ Ունեցել է 41 բարձրահարկ շենքեր, 1404 բնակարաններով։ Իսկ 1988 թվականի երկրաշարժից մեծ մասամբ ավերվել է շրջկենտրոնային մասը։
Բնակչություն
Բնակչության նախնիները գաղթել են 1828-1829 թթ.-ին գաղթել են Արևմտյան Հայաստանի՝ Բասենի, Կարսի, Սեբաստիայի, Ալաշկերտի գավառներից։
Ախուրյանի ազգաբնակչության փոփոխությունը.
2011 թվականի տվյալներով մշտական բնակչությունը կազմում է 7113 մարդ, իսկ առկա՝ 6693 մարդ ։
Պատմամշակութային կառույցներ
Ախուրյանն ունի 13-14-րդ դարերի սուրբ Նշան եկեղեցի և «Սրբատեղ» մատուռ։
Ժամանակակից Ախուրյանը
«Վարչատարածքային բաժանման մասին» Հայաստանի Հանրապետության օրենքով 1996 թվականին Ախուրյան շրջկենտրոնը ընդգրկվել է Ախուրյան համայնքի ցանկում ներառելով երեք բնակավայր՝ գյուղ Ախուրյան, Ախուրյան շրջկենտրոն և Նոր Ախուրյան։
Մինչև 1991 թվականը գյուղում տնտեսավարման ձևը եղել է կոլտնտեսայինը, այնուհետև 1991-1992 թվականներին համայնքում իրականացվել է սեփականաշնորհման ընդհանուր գործընթաց։
Արտաքին հղումներ
Կատեգորիա:Ախուրյանի շրջան Կատեգորիա:Շիրակի մարզի գյուղեր
Դոլժիկսկի գյուղական խորհուրդ (Սումսկայա մարզ)
Դոլժիկսկի գյուղական խորհուրդ  (Довжицька сільська рада), Ուկրաինայի Սումիի մարզի Ախտիրսկի շրջանում ։
2001 թվականի տվյալներով Դոլժիկսկի գյուղական խորհրդում բնակվում էր 965 մարդ։ Խորհրդում կա 2 բնակավայր։
Արտաքին հղումներ
Կատեգորիա:Ուկրաինայի բնակավայրեր
Մաքենզի գետի գայլ
Մաքենզիի գայլ, գորշ գայլի տարատեսակ է, որը հանդիպում է Կանադայի հյուսիսարևմտյան տարածքներում։ Այս գայլին խորապես ուսումնասիրել են 1954 թվականին՝ վայրի կյանքին նվիրված ուսումնասիրությունների ժամանակ։ 1992 թվականից սկսած այս գայլը նորից դասվում է որպես Մաքենզիի հովտային գայլ։
Արտաքին հղումներ
Կատեգորիա:Գայլեր
Պլասիդո Ռոսաս
Պլասիդո Ռոսաս (Plácido Rosas) բնակավայր Ուրուգվայի հարավարևելյան մասում, Սերրո Լարգո դեպարտամենտում։
Բնակչություն
Բնակչությունը ըստ 2011 թվականի տվյալների կազմում է՝ 415մարդ.
Աղբյուր։ Instituto Nacional de Estadística de Uruguay ։
Արտաքին հղումներ
Կատեգորիա:Ուրուգվայի բնակավայրեր
Մոստիշչի (գյուղ, Կոլոմենսկի շրջան)
Մոստիշչի (Мостищи), գյուղ Ռուսաստանի Մոսկվայի մարզի Կոլոմենսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Մոսկվայի մարզի Կոլոմենսկի շրջանի բնակավայրեր
Գաբրիելլե Պոսաններ
Գաբրիելլե Պոսաններ (Gabriele Possanner, ), ավստրիացի բժիշկ, Ավստրիայում բժշկությամբ զբաղված առաջին կինը ։
Կենսագրություն
Գաբրիելլեն ծնվել է 1860 թվականի հունվարի 27-ին։ Հայրը եղել է ավստրիացի իրավաբան Բենժամին Պոսանները, որը աշխատանքի բերումով շատ է ճանապարհորդել, այդ պատճառով էլ նախքան 20 տարին լրանալը Գաբրիելլեն հասցրել էր ապրել ութ տարբեր քաղաքներում ։ 1880 թվականի հոկտեմբերին նա պաշտոն է ստացել Վիեննայի Կայսերական գանձատանը։ Ընտանիքը վերջնականապես հաստատվել է այդ քաղաքում։
Այնուհետև Պոսանները տեղափոխվել է Բոսնիա և Հերցեգովինա, որտեղ աշխատել է որպես հասարակական բժիշկ, և որտեղ մուսուլման կանայք հրաժարվում էին այցելել տղամարդ բժիշկներին ։ 1894 թվականին ստացել է Ցյուրիխի համալսարանի բժշկական դիպլոմ, սակայն միայն 1897 թվականին է կարողացել բանավոր քննություն հանձնել Վիեննայի հանձնաժողովի մոտ, ինչն էլ նրան օգնել է պաշտոնապես բժշկությամբ զբաղվել Ավստրիայի մայրաքաղաքում ։ Այդպիսով՝ 1897 թվականին նա դարձել է առաջին կինը, որը բժշկական կրթության դիպլոմով ավարտել է Վիեննայի համալսարանը։ Դրանից հետո նա եղել է Ավստրո-Հունգարիայի հիվանդանոցների միակ կին բժիշկը մինչև 1903 թվականը։
Հիշատակ
1960 թվականին Հիտցինգի (Վիեննա) փողոցներից մեկն անվանվել է ի պատիվ Գաբրիելլե Պոսանների։ 2004 թվականին Վիեննայի տասներորդ շրջանի այգին կոչվել է նրա անունով։ Վիեննայի 21-րդ շրջանում գտնվում է Գաբրիելլե Պոսանների անվան միջգիտաճյուղային հետազոտությունների ինստիտուտը։
Աղբյուրներ
Կատեգորիա:Վիեննայի համալսարանի շրջանավարտներ Կատեգորիա:Ավստրիացի բժշկուհիներ
Վլադիմիր Կուբիյովիչ
Վլադիմիր Միխայլովիչ Կուբիյովիչ (Володи́мир Миха́йлович Кубійо́вич, ), ուկրաինացի քաղաքական գործիչ, աշխարհագրագետ, պատմաբան, հասարակական և մշակութային գործիչ։ ՍՍ–ի «Գալիչինա» դիվիզիայի կազմավորման նախաձեռնող։ «Ուկրաինագիտության հանրագիտարան» և «Ուկրաինական և հարակից հողերի աշխարհագրություն» աշխատության հրապարակման կազմակերպիչ և գլխավոր խմբագիր։
Կենսագրություն
Վլադիմիր Կուբիյովիչը ծնվել է 1900 թվականին Արևմտյան Լեմկովշչինայի մարզի Նովի Սոնչ քաղաքում՝ ուկրաինա-լեհական ընտանիքում։ 1918 թվականին սովորել է Կրակովի (Լեհաստանի երկրորդ հանրապետություն) Յագելոնյան համալսարանում, բայց ուսումը ընդհատվել է Գալիցիայի պատերազմի արդյունքում։ 1918-1919 թվականներին ուկրաինական գալիցիական բանակում եղել է հրետանավոր։ Զբրուչի պաշտպանության ընթացքում ՈՒԳԲ-ի նահանջից հետո մնացել է Գալիցիայում, այնուհետև վերադարձել Կրակով, որտեղ 1919-1923 թվականներին շարունակել է ուսումը։
1928-1939 թվականներին եղել է Յագելոնյան համալսարանի դոցենտ։ Զբաղվել է Լեհաստանում, Չեխոսլովակիայում և Ռումինիայում ուկրաինական էթնիկ հողերի ուսումնասիրությամբ։ 1931 թվականից եղել է Տարաս Շևչենկոյի անվան գիտական ընկերության լիիրավ անդամ, նրա աշխարհագրական բաժնի նախագահ։ Որպես ականավոր աշխարհագրագետ՝ մասնակցել է Պրահայում (1932), Վարշավայում (1934) և Բուլղարիայում (1936) անցկացված միջազգային գիտական համագումարներին, որտեղ հանդես է եկել զեկուցումներով։ Կուբիյովիչի գավառում անցկացված լեհ-ուկրաինական ուսումնասիրությունների ժամանակ հետևողականորեն պաշտպանել է ուկրաինական աշխարհաքաղաքական շահերը և գիտական քննարկում վարել լեհ գիտնականների հետ, որոնց նա մեղադրել է հետազոտություններում վիճակագրական տվյալներ կանխամտածված կեղծելու մեջ, որի համար 1939 թվականին ազատվել է Յագելոնյան համալսարանի ամբիոնից։
Երկրորդ համաշխարհային պատերազմից առաջ եղել է ուկրաինական ազգային շարժման առաջնորդներից մեկը Լեհաստանի կազմի մեջ մտնող տարածքներում։ Պատերազմի տարիներին ակտիվորեն աջակցել և համագործակցել է գերմանացիների հետ` զբաղեցնելով Կրակովում Ուկրաինայի կենտրոնական կոմիտեի ղեկավարի պաշտոնը, հանդիսացել է ՍՍ-ի «Գալիչինա» դիվիզիայի (ՍՍ-ի 14-րդ դիվիզիա) կազմավորման նախաձեռնող։ 1944 թվականին արտագաղթել է Երրորդ Ռայխ, հետագայում՝ Ֆրանսիա։ Պատերազմից հետո Արևմուտքում եղել է ուկրաինական ազգային շարժման առաջնորդներից։ Նախաձեռնել է 10 հատորով ուկրաինական հանրագիտարանի հրատարակումը։